Eesti on loomemajanduse arendamises teistest Balti riikidest  sammu võrra ees. Läti kultuuriminister Elerte soovib nüüd jõuliselt oma riigis loomemajandust arendama hakata. Edulugudest oli Lätil ette näidata esimene, vaid paar kuud töötanud loomeinkubaator Andrejsalas, kuhu ligi 2000 soovijast pääses 50 ettevõtjat. Eelinkubatsiooni programmi neil pole, ettevõtete toetamiseks kaetakse inkubantidel esimesel aastal 85 ja teisel 80 protsenti sisseostetavate teenuste kuludest. Samuti ergutatakse inkubante teenusid ostma teistelt inkubantidelt.